
Narva Linnavalitsuse Arhitektuuri- ja Linnaplaneerimise Ameti 
tasuliste teenuste hinnakirja kehtestamine
1. ASJAOLUD JA MENETLUSE KÄIK

Kuna Arhitektuuri- ja Linnaplaneerimise Ameti poolt teostatavate tasuliste teenuste hinnakirja kinnitamisest (kehtestatud Narva Linnavalitsuse 26.02.2015 korraldusega nr 182-k) on möödunud rohkem kui viis aastat, on tekkinud vajadus uue hinnakirja kehtestamise järele. 
2. ÕIGUSLIKUD ALUSED
2.1. Kohaliku omavalitsuse korralduse seaduse § 30 lõike 3 kohaselt kehtestab linnavalitsus oma korraldusega linna asutuse poolt osutatavate teenuste hinnad, arvestades seejuures haldusmenetluse seaduse § 5 lõikes 3 sätestatut.

2.2. Haldusmenetluse seaduse § 5 lõikes 3 kohaselt menetlustoimingute sooritamise eest võib haldusorgan tasu võtta üksnes seaduses sätestatud juhtudel ja suuruses.
3. OTSUS

Kehtestada alates 01.06.2023 Arhitetuuri- ja Linnaplaneerimise Ameti poolt osutatavate tasuliste teenuste hinnakiri:
3.1. Mustvalge koopia või väljatrükk
3.1.1.  A4 - formaadis valguskoopia tegemine – 1 euro/leht 

3.1.2.  A3 - formaadis valguskoopia tegemine – 2 eurot/leht 

3.2. Värviline koopia või väljatrükk:
3.2.1.  A4 – formaadis valguskoopia tegemine – 3 eurot/leht

3.2.2.  A3 – formaadis valguskoopia tegemine – 6 eurot/leht

3.3. Skaneerimine (A4, A3 formaat) ja faili väljastamine – 2 eurot/leht
3.4. Valguskoopiate väljastamise postikulude eest tasub klient vastavalt teenuse pakkuja hinnakirjale.
4.  RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

